[image: gerbonis saspiests laba kvalitate]

	
OGRES  NOVADA  PAŠVALDĪBA
Birzgales pamatskola
Reģ.Nr.40900025321, Skolas iela 1, Birzgale, Birzgales pag., Ogres nov., LV-5033
Tālr.: 65034137, e-pasts: birzg.skola@ogresnovads.lv, www.birzgalespamatskola.lv


APSTIPRINĀTA
ar Ogres novada Birzgales pamatskolas direktora
01.10.2026. rīkojumu Nr.2-26/


IEKŠĒJIE NOTEIKUMI
Ogres novada Birzgales pagastā

IZGLĪTOJAMO MĀCĪBU SASNIEGUMU
VĒRTĒŠANAS KĀRTĪBA 
 
05.10.2026. 	 							   		          Nr.1
Izdota saskaņā ar Vispārējās izglītības likuma 10. panta trešās daļas 2. punktu,
 Ministru kabineta 27.11.2018. noteikumu Nr. 747 „Noteikumi par 
valsts pamatizglītības standartu un pamatizglītības programmu paraugiem″ 
15. punktu un 11. pielikuma 1.varianta 16.punktu, 14.pielikuma 22.punktu, 
15.pielikuma 23.punktu, Ministru Kabineta 03.09.2019. noteikumu Nr.416 
„Noteikumi par valsts vispārējās vidējās izglītības standartu un 
vispārējās vidējās izglītības programmu paraugiem” un izglītības iestādes nolikumu

I Vispārīgie noteikumi

1. Izglītojamo mācību sasniegumu vērtēšanas kārtība (turpmāk – vērtēšanas kārtība) nosaka, kā Birzgales pamatskolā (turpmāk – iestāde) tiek organizēta un īstenota izglītojamo mācību sasniegumu vērtēšana (turpmāk – vērtēšana), kā arī vērtēšanas rezultātu dokumentēšana.

2. Vērtēšanas kārtības mērķis ir nodrošināt vienotu, skaidru un normatīvajiem aktiem atbilstošu vērtēšanu iestādē.

3. Klases audzinātājs līdz katra mācību gada 20.septembrim iepazīstina izglītojamos un nepilngadīgo izglītojamo vecākus vai likumiskos pārstāvjus (turpmāk – vecāki) ar vērtēšanas kārtību.

4. Vērtēšanas kārtība ir pieejama iestādes tīmekļa vietnē www.birzgalespamatskola.lv un skolvadības sistēmā E-klase (pie aktualitātēm). 


II Mācību sasniegumu vērtēšanas plānošana

5. Iestāde līdz 20.septembrim Google dokumentā izstrādā summatīvo vērtēšanas darbu plānu un ievieto to skolvadības sistēmā E-klase. Summatīvo vērtēšanas darbu plānā norāda summatīvās vērtēšanas darbu norises datumu un:
5.1.  	1.–3. klasēm – tematus un  plānotos sasniedzamos rezultātus, kas tiek atspoguļoti liecībā; 
5.2.  	4.–12. klasēm - tematus, katram darbam piešķirto svaru un sasniedzamos rezultātus.  

6. Mācību priekšmeta pedagogs līdz 20.septembrim iepazīstina izglītojamos ar summatīvo vērtēšanas darbu veidiem, to skaitu, izpildes laiku un gada vērtējuma iegūšanas nosacījumiem mācību priekšmetā.

7. Izmaiņas summatīvo vērtēšanas darbu grafikā tiek veiktas vismaz piecas darba dienas pirms plānotā summatīvā darba, par to informējot izglītojamos.

8. Summatīvais vērtējums temata noslēgumā jebkurā mācību priekšmetā var būt arī komplekss un tikt veidots/summēts no tēmas apguves laikā veikto darbu novērtējumiem/iegūtajiem punktiem.

9. 1.-5. klašu skolēniem dienā tiek plānots ne vairāk kā viens summatīvās vērtēšanas darbs, bet 6.-9.klašu skolēniem ne vairāk kā divi summatīvās vērtēšanas darbi. Speciālās pamatizglītības programmas izglītojamajiem ar garīgās attīstības traucējumiem (1.-9.klase) dienā tiek plānots ne vairāk kā viens summatīvās vērtēšanas darbs.  

10. Pirms katra summatīvās vērtēšanas darba mācību priekšmeta pedagogs informē skolēnus par plānoto sasniedzamo rezultātu, darbam piešķirto svaru, iekļautajām apakštēmām. Šī informācija jāatspoguļo E-klases dienasgrāmatā ne vēlāk kā nedēļu pirms plānotā pārbaudes darba. 

11. Mācību priekšmeta pedagogs pielāgo mācību snieguma vērtēšanu skolēnu dažādajām mācīšanās vajadzībām, piemēram, laika dalījumam un ilgumam, videi, skolēna snieguma demonstrēšanas veidam, piekļuvei vērtēšanas darbam.

III Mācību sasniegumu vērtējumu atspoguļošana un 
vērtēšanas organizēšana

12. Skolvadības sistēmā formatīvo vērtējumu atspoguļo vismaz vienu reizi pirms plānotā summatīvās vērtēšanas darba, izsakot to “%”.

13. Summatīvajā vērtēšanā:
13.1. 1.–3. klasē vērtējumu izsaka apguves līmeņos: sācis apgūt – “S”, turpina apgūt – “T”, apguvis – “A”, apguvis padziļināti – “P”, izmantojot vienotas vērtēšanas kritēriju grupas;

13.2. [image: ]4.–9. klasē izglītojamo mācību sasniegumu vērtējumu izsaka ballēs no 1 līdz 10, piemērojot  vienotu vērtēšanas skalu.


14. Skolēna gada vērtējums mācību priekšmetos tiek izlikts, ņemot vērā visus semestrī saņemtos summatīvos vērtējumus un to noteikto svaru.

15. 4.–9. klasē summatīvais vērtējums gadā tiek noteikts kā vesels skaitlis; ja aiz komata esošais skaitlis ir 0,51 vai lielāks,  vērtējumu paaugstina līdz nākamajam veselajam skaitlim; ja aiz komata esošais skaitlis ir mazāks par 0,51, vērtējumu nosaka zemākajā veselajā skaitlī.

16. Ievadot skolvadības sistēmā informāciju par summatīvās vērtēšanas darbu, pedagogs norāda vērtēšanas kritērijus un maksimāli iegūstamo punktu skaitu par katru uzdevumu vai 
1.–3. klasēs pievieno snieguma līmeņa aprakstu.

17. Apzīmējumu “nv” (nav vērtējuma) mācību sasniegumu vērtēšanā pedagogs lieto, ja izglītojamais:
17.1. nav piedalījies mācību stundā, kurā tiek veikts summatīvās vai formatīvās vērtēšanas darbs; šādā gadījumā pedagogs fiksē gan izglītojamā mācību priekšmeta stundas kavējumu “n”, gan veicamā summatīvā vai formatīvā vērtēšanas darba neizpildi “nv” (apzīmējums – “n/nv”);
17.2. nav izpildījis summatīvās vai formatīvās vērtēšanas darba veikšanas nosacījumus:
17.3. iesniedzis cita autora darbu vai tā daļu (plaģiātu), darba veikšanā izmantojis pedagoga neatļautu mākslīgā intelekta rīku atbalstu vai palīglīdzekli;
17.4. izmantojis cilvēka cieņu aizskarošu saturu vai izteikumus;
17.5. darbā nav veicis nevienu uzdevumu.

14. Ja izglītojamais līdz mācību gada noslēgumam nav ieguvis vērtējumu kādā no mācību priekšmeta summatīvajiem pārbaudes darbiem, izglītojamais nesaņem vērtējumu gadā vai galīgo vērtējumu mācību priekšmetā. Pedagogs skolvadības sistēmā mācību priekšmetā ievada apzīmējumu “nv”. 

15. Ja izglītojamais slimības vai citu attaisnojošu iemeslu dēļ ir kavējis vairākus summatīvās vērtēšanas darbus mācību priekšmetā,  pedagogs, saskaņojot ar iestādes vadītāja vietnieku, var veidot vienu summatīvās vērtēšanas pārbaudes darbu par vairākiem tematiem.

16. Ja izglītojamais summatīvās vērtēšanas pārbaudes darbā nav ieguvis vērtējumu, pedagogs nosaka darba veikšanas termiņu divu nedēļu laikā kopš darba norises vai skolēna atgriešanās izglītības iestādē. 

17. Piektdienā skolotāji neuzdod mājas darbus uz nākamo pirmdienu, kā arī neuzdod mājas darbus uz pirmo mācību dienu pēc brīvlaika. 

18. Valsts pārbaudes darbi tiek organizēti un vērtēti Ministru kabineta noteikumu noteiktajā kārtībā. 

19. Izglītojamā mācīšanās ieradumus un attieksmi pret mācīšanos vērtē, izmantojot izglītības iestādē noteiktus vienotus kritērijus. Ar tiem izglītojamie un vecāki tiek iepazīstināti līdz katra mācību gada 20. septembrim. Šie vērtējumi neietekmē summatīvos vērtējumus mācību priekšmetos.

20. Rakstisko pārbaudes darbu skolēns pilda ar zilas vai melnas tintes pildspalvu, zīmuli izmanto tikai zīmējumos. Pārbaudes darbā neizmanto korektoru. Ja izglītojamais lieto neatļautus palīglīdzekļus, tad skolotājs darbu nevērtē. 


V Mācību snieguma vērtējumu paziņošana

21. Ierakstus skolvadības sistēmā pedagogs veic:
21.1.  	par katru mācību stundu un mājasdarbu līdz plkst. 17.00 dienā, kurā tiek uzdots mājasdarbs;
21.2.  	par uzvedības un attieksmes piezīmēm (ja attiecināms) līdz plkst. 17.00 dienā, kurā tiek izteikta piezīme;
21.3.  	par izglītojamo saņemtajiem formatīvajiem vērtējumiem ne vēlāk kā piecu dienu laikā pēc darba izpildes;
21.4.  	par izglītojamo saņemtajiem summatīvajiem vērtējumiem ne vēlāk kā septiņu darba dienu laikā pēc darba izpildes.

22. Pedagogs ne vēlāk kā septiņu darba dienu laikā pēc summatīvās vērtēšanas darba izpildes iepazīstina izglītojamos ar rezultātiem, skaidro piešķirto vērtējumu un sniedz atgriezenisko saiti par sasniegtajiem rezultātiem un pilnveidojamajām jomām.

23. Pedagogs pēc vērtējuma publicēšanas skolvadības sistēmā septiņu darba dienu laikā nodrošina iespēju pilngadīgam izglītojamajam vai vecākam pēc viņa lūguma saņemšanas iepazīties ar summatīvās vērtēšanas darbu un vērtēšanas kritērijiem, sniedz izglītojamā snieguma izvērtējamu un pamatojumu izliktajam vērtējumam. Ja rodas domstarpības, tad izglītojamais vai vecāks vēršas pie izglītības iestādes vadītāja vietnieka, lūdzot iesaistīties radušās situācijas risināšanā.

24. Pedagogs novērtētos izglītojamā summatīvos pārbaudes darbus uzglabā līdz 10.jūnijam.

25. Saziņā ar izglītojamo un vecākiem pedagogs drīkst izmantot tikai informāciju, kas attiecas uz konkrēto izglītojamo, nenorādot un neidentificējot citus izglītojamos.

26. Ja skolēns, kurš apgūst pamatizglītības programmu (izņemot speciālo pamatizglītības programmu izglītojamajiem ar garīgās attīstības traucējumiem), ir ieguvis kādā mācību priekšmetā 1, 2 vai 3 balles, apzīmējumu S vai apzīmējumu “nv” mācību gadā, tad skolas pedagoģiskās padomes sēdē tiek lemts par papildu mācību pasākumu un pēcpārbaudījumu nozīmēšanu atbilstoši normatīvo aktu prasībām.

27. Skolēniem, kuri ilgstošas slimības vai izglītības iestādes maiņas dēļ nav apguvuši daļu mācību vielas, pamatojoties uz vecāku/aizbildņa iesniegumu, ar Pedagoģiskās padomes lēmumu var piešķirt mācību gada pagarinājumu. 

VI  Vērtējuma uzlabošana

28. Izglītojamam ir tiesības mācību gadā uzlabot vērtējumu summatīvajos vērtēšanas  darbos šādā kārtībā:
28.1.  	izglītojamais pēc summatīvā vērtējuma publicēšanas skolvadības sistēmā informē pedagogu par vēlmi uzlabot iegūto vērtējumu, ievērojot, ka:
28.1.1. 		1.–3. klasē ir iespēja vienu reizi uzlabot sasniedzamos rezultātus, kas tiek atspoguļoti liecībā;
28.2.2. 	4.–9. klasē ir iespēja vienu reizi uzlabot vienu summatīvo pārbaudes darbu katrā mācību priekšmetā. 

28.2. 	pedagogs nodrošina iespēju izglītojamajam uzlabot vērtējumu: 
28.2.1. 		1.-3.klasēm divu nedēļu laikā pēc summatīvā vērtējuma publicēšanas skolvadības sistēmā, apmeklējot vismaz divas konsultācijas pie attiecīgā mācību priekšmeta pedagoga;
28.2.2.		4.-9.klasēm 1.semestra darbus līdz 20.janvārim, bet 2.semestra darbus līdz 28.maijam, apmeklējot vismaz divas konsultācijas pie attiecīgā mācību priekšmeta pedagoga. 

29. Uz izglītojamajiem ar speciālām vajadzībām, kuriem izstrādāts individuālais izglītības programmas apguves plāns, nav attiecināmi vērtēšanas kārtības 28.1. un 28.2. apakšpunktā noteiktie ierobežojumi.

30. Izglītojamajiem ar speciālām vajadzībām, kuriem izstrādāts individuālais izglītības programmas apguves plāns, ir iespēja uzlabot jebkuru sasniedzamo rezultātu vai summatīvo vērtējumu visa mācību gada laikā. 

31. Lai uzlabotu sasniedzamo rezultātu vai summatīvo vērtējumu, izglītojamais ar speciālajām vajadzībām:

31.1. divu darba dienu laikā pēc summatīvā vērtējuma publicēšanas skolvadības sistēmā informē pedagogu par vēlmi uzlabot iegūto vērtējumu;
31.2. divu nedēļu laikā apmeklē vismaz divas konsultācijas pie atbilstošā mācību priekšmeta pedagoga un ierodas uzlabot sasniedzamo rezultātu vai summatīvo vērtējumu. 

32. Ja izglītojamais, uzlabojot darbu, ir ieguvis zemāku vērtējumu, tiek atstāts iepriekš saņemtais vērtējums.








33. Informāciju par sasniegumu vērtēšanas kārtību un plānotajiem pārbaudes darbiem skolēni un viņu vecāki iegūst:
	Nr.p.k.
	Informācijas veids
	Biežums

	1.
	Vērtēšanas kārtība skolas mājaslapā
	Pastāvīgi

	2.
	Vērtēšanas kārtība E-klases aktualitātēs
	Pastāvīgi

	3.
	Pārbaudes darbu grafiks E-klases žurnālā 
	Pastāvīgi

	4.
	Skolēna ikdienas sasniegumi E-kases žurnālā
	Pastāvīgi

	5.
	Skolēna ikdienas sasniegumi - sekmju izraksts
	Pēc pieprasījuma

	6.
	Informācija par skolēnu  mācību sasniegumiem vecāku sapulcēs (netiek apspriesta individuāla informācija)
	Vismaz 1 reizi semestrī

	7.
	Informācija par skolēna individuāliem sasniegumiem:
• vecāku dienas;
• izmantojot E-klases pastu vai dienasgrāmatu; 
• saņemot individuālu ziņojumu, konsultāciju, individuālās sarunas.
	Vismaz 1 reizi semestrī



VII Noslēguma jautājumi

21. Grozījumus vērtēšanas kārtībā veic, pamatojoties uz izmaiņām ārējos normatīvajos aktos vai iestādes pedagoģiskās padomes lēmumu.
22. Atzīt par spēku zaudējušiem iestādes 2024.gada 30.augusta iekšējos noteikumus “Skolēnu mācību sasniegumu vērtēšanas kārtība”.
23. Vērtēšanas kārtība stājas spēkā 2026. gada 5.oktobrī.

Direktors									Valentīns Pastars


Barkāne, 65034137
metra.barkane@ogresnovads.lv

